นิกเกอิปิดเช้าพุ่ง 266.54 จุด รับยอดซื้อเครื่องจักรญี่ปุ่นสดใส-คลายวิตกเกาหลีเหนือ
นิกเกอิปิดเช้าพุ่ง 266.54 จุด รับยอดซื้อเครื่องจักรญี่ปุ่นสดใส-คลายวิตกเกาหลีเหนือ
11 ก.ย. 2560

ดัชนีนิกเกอิตลาดหุ้นโตเกียวปิดภาคเช้าพุ่งขึ้นแข็งแกร่งในวันนี้ โดยดัชนีนิกเกอิปิดภาคเช้าพุ่งขึ้น 266.54 จุด หรือ +1.38% แตะที่ 19,541.36 จุด หลังจากที่รัฐบาลญี่ปุ่นเปิดเผยรายงานยอดสั่งซื้อเครื่องจักรพื้นฐานที่ปรับตัวเพิ่มขึ้นในเดือนก.ค. ซึ่งช่วยให้นักลงทุนมีมุมมองที่เป็นบวกต่อเศรษฐกิจภายในประเทศ นอกจากนี้ นักลงทุนยังคลายความวิตกกังวล หลังจากที่เกาหลีเหนือไม่ได้ทดสอบยิงขีปนาวุธในช่วงสุดสัปดาห์ที้ผ่านมา